**LJUDSKE MASKE ZNAČILNE ZA NAŠE KRAJE**

RUSA

Rusa je štirinoga živalska maska, s katero so nekoč skušali vplivati na zdravje pri konjih in drugih živalih. Pojavlja se po vsej Sloveniji, zlasti pa na območju Ptujskega in Dravskega polja ter Slovenskih goric in Haloz.

BABA NOSI DEDA

Lik baba deda nosi ali ded babo nosi je znan v številnih evropskih državah, zelo priljubljen pa je tudi na Dravskem in Ptujskem polju, Halozah in Slovenskih goricah. Povezujejo ga z likom starca ali starke.

KURENT

Kurent je značilni pustni lik s Ptuja, Dravskega polja in okolice, v pustnem času nastopajo na tradicionalnem kurentovanju. Po izročilu s poskakovanjem kurenti s hudim zvonjenjem iz dežele odganjajo zimo in zlo, vanjo pa kličejo pomlad ter dobro letino. Kurent ima na sebi ovčjo kožo, okrog pasu pripete zvonce, na glavi ima masko, iz ust mu visi dolg jezik, na vrhu pa ima rogove, okrašene s pisanimi trakovi, na nogah pa gamaše.